钦定古今图书集成/明伦汇编/闺媛典/第153卷 > 张吉妻田氏
## 钦定古今图书集成/明伦汇编/闺媛典/第153卷 > 张吉妻田氏

按《清河县志》：田氏，张吉妻，归吉甫五月，流贼至境，吉
被贼杀。田在母家闻之，归，以首触地，死而复苏。人劝
慰之，氏曰：“‘夫死于贼，我生何为’？时氏方妊，姑指其腹
谓曰：‘幸有子，夫不死矣。尔遽死，复何望’？”乃不求死。逾
五月生子恒后复有言嫁者，氏因啮左股肉自啖，曰：
“妇有二心，有如此肉。”遂不敢复言。恒方长而夭没，家
益贫苦，所守益坚。有司旌表。